**Anexa nr. 3**

**la Instrucţiunea privind modul**

**de înregistrare a obligațiunilor emise de autoritățile administrației publice locale**

**Informații minime necesare a fi incluse în fișa (documentul) de înregistrare în cadrul ofertei publice de obligațiuni emise de APL**

|  |  |
| --- | --- |
| **1.** | **PERSOANE RESPONSABILE** |
| **1.1** | Se indică toate persoanele responsabile pentru informațiile incluse în fișa de înregistrare și, dacă e cazul, cele responsabile doar pentru anumite părți ale acesteia, pentru care se vor face precizările corespunzătoare. În cazul persoanelor fizice, inclusiv autoritatea executivă, membri ai autorităţilor reprezentative şi deliberative ale emitentului – se indică numele, prenumele și funcția acestora; în cazul persoanelor juridice - denumirea, IDNO și adresa juridică. |
| **1.2** | O declarație a persoanelor responsabile pentru întocmirea fișei de înregistrare și, dacă e cazul, declarația și a celor responsabile doar pentru anumite părți ale acestui document, din care să reiasă că, după luarea tuturor măsurilor rezonabile în acest sens, informațiile incluse în documentul de înregistrare/în partea documentului de înregistrare (de precizat care anume) sunt, după cunoștințele lor, conforme cu realitatea și nu conțin omisiuni de natură să afecteze semnificativ conținutul documentul de înregistrare. |
| **2.** | **FACTORI DE RISC** |
|  | Se prezintă, într-o secțiune întitulată „factori de risc”, factorii de risc care ar putea afecta capacitatea emitentului de a-și îndeplini obligațiile impuse de titlurile sale față de investitori. |
| **3.** | **INFORMAȚII DESPRE EMITENT** |
| **3.1** | Denumirea legală a emitentului și o scurtă descriere a poziției sale în cadrul administrației naționale. |
| **3.2** | Sediul sau locația geografică a emitentului, forma sa juridică, precum și adresa și numărul de telefon la care poate fi contactat. |
| **3.3** | O descriere generală a sistemului de guvernare al emitentului, inclusiv precizări privind organul său de guvernare. |
| **3.4** | O descriere a economiei emitentului, în special:  (a)  structura veniturilor sale, cu o detaliere a principalelor surse;  (b)  execuția bugetului pentru ultimele două exerciții bugetare. |
| **3.5** | Evenimentele recente relevante pentru evaluarea solvabilității emitentului. |
| **4.** | **FINANȚE PUBLICE** |
| **4.1** | Următoarele informații pentru ultimele două exerciții bugetare anterioare datei intocmirii fișei de înregistrare:  (a)  sistemele fiscal și bugetar;  (b)  datoria publică brută, inclusiv o prezentare sintetică a istoricului datoriei, a structurii scadențelor pentru sumele nerambursate (cu indicarea datoriilor cu durata reziduală mai mică de un an) și a plăților, precum și părțile din datorie exprimate în moneda națională și în devize;  (c)  situația și resursele financiare, inclusiv depozitele lichide disponibile în moneda națională;  (d)  venituri și cheltuieli.  O descriere a procedurilor de audit și de verificare externă independentă aplicabile conturilor emitentului. |
| **5.** | **SCHIMBĂRI SEMNIFICATIVE** |
| **5.1** | Orice schimbare semnificativă intervenită în informațiile furnizate în temeiul punctului 4 de la sfârșitul ultimului exercițiu bugetar sau o declarație negativă adecvată în acest sens. |
| **6.** | **PROCEDURI JUDICIARE ȘI DE ARBITRAJ** |
| **6.1** | Informații privind orice procedură guvernamentală, judiciară sau de arbitraj (inclusiv orice astfel de procedură în derulare sau potențială de care emitentul are cunoștință) din ultimele douăsprezece luni, cel puțin, care ar putea avea sau a avut recent efecte semnificative asupra situației financiare a emitentului sau o declarație negativă adecvată în acest sens. |
| **6.2** | Mențiuni privind eventuala imunitate a emitentului în cazul unor proceduri judiciare. |
| **7.** | **DECLARAȚII ALE EXPERȚILOR ȘI DECLARAȚII DE INTERESE** |
|  | În cazul în care documentul de înregistrare conține o declarație sau un raport atribuite unei persoane care acționează în calitate de expert, se indică numele, adresa de la locul de muncă și calificările persoanei în cauză. Dacă raportul sau declarația au fost întocmite la cererea emitentului, se anexează o declarație prin care se confirmă faptul că documentele în cauză au fost incluse, în forma și în contextul respectiv, cu consimțământul persoanei în cauză.  Informațiile cunoscute de emitent cu privire la orice interes care ar putea afecta independența expertului în elaborarea raportului său. |
| **8.** | **DOCUMENTE PUSE LA DISPOZIȚIA PUBLICULUI** |
|  | O declarație prin care se confirmă faptul că, în perioada de valabilitate a documentului de înregistrare, pot fi consultate, după caz, următoarele documente (sau copii ale acestora):  (a)  rapoartele anuale și de audit ale emitentului pentru ultimele două exerciții bugetare și bugetul exercițiului în curs;  (b)  toate rapoartele, corespondența și alte documente, evaluările și declarațiile făcute de un expert la solicitarea emitentului, din care anumite părți sunt incluse sau menționate în fișa de înregistrare;  Se indică locul în care pot fi consultate, fie pe suport fizic, fie în format electronic, documentele menționate anterior. |